Karloman og Karl arvet hver sin halvpart av Frankerriket da Pipin døde den 24. september 768, slik skikken var hos frankerne og som var nedfelt i deres lovverk, Salisk lov hvor riket ble delt likt mellom brødre. Karlomans andel var basert i midten av Frankerriket med sin hovedstad i Soissons, sletteområdet rundt Paris, Sentralmassivet, Provence, Burgund, sørlige Austrasia, Alsace og Alemannia. Disse regionene var dårlig integrert og omgitt av de områdene som Karl den store hadde arvet, men selv om Karlomans områder var lettere å forsvare, ga de mindre inntekter.